Návrh

OPATRENIE

Ministerstva financií Slovenskej republiky 

z .......... 2026 č. MF/004767/2026-371,

ktorým sa mení a dopĺňa výnos Ministerstva financií Slovenskej republiky z 24. mája 2006 č. MF/010546/2006-32, ktorým sa vykonávajú niektoré ustanovenia zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov v znení neskorších predpisov

Ministerstvo financií Slovenskej republiky podľa § 8 ods. 11, § 8a ods. 6, § 9 ods. 6 a § 10 ods. 4 zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov ustanovuje:

Čl. I

	Výnos Ministerstva financií Slovenskej republiky z 24. mája 2006 č. MF/010546/2006-32, ktorým sa vykonávajú niektoré ustanovenia zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov (oznámenie č. 380/2006 Z. z.) v znení výnosu z 9. decembra 2009 č. MF/28557/2009-32 (oznámenie č. 562/2009 Z. z.), výnosu z 12. februára 2014 č. MF/000664/2014-321 (oznámenie č. 47/2014 Z. z.), opatrenia zo 7. februára 2018 č. MF/006554/2018-32 (oznámenie č. 44/2018 Z. z.), opatrenia z 13. decembra 2023 č. MF/015814/2023-361 (oznámenie č. 500/2023 Z. z.) a opatrenia z 1. októbra 2025 č. MF/013133/2025-371 (oznámenie č. 257/2025 Z. z.) sa mení takto :
1. V § 2 odsek 1 znie:   
„(1) V žiadosti o vstup do záväzku sa predpokladaný výdavok uvádza tak, aby nebol prekročený žiaden zo záväzných ukazovateľov určených v rozpočte klienta a zároveň, aby nebol prekročený limit výdavkov určený na jednotlivých úrovniach štruktúry príslušnej rozpočtovej klasifikácie.“.
2. V § 2 sa vypúšťa odsek 2.
Doterajšie odseky 3 až 7 sa označujú ako odseky 2 až 6.
3. V § 2 odsek 2 znie:
„ (2) Žiadosť o vstup do záväzku  sa predkladá na najnižšej úrovni členenia vo funkčnej klasifikácii, v ekonomickej klasifikácii a členenia programu vlády Slovenskej republiky (ďalej len „program“) uvedeného v podrobnom rozpise rozpočtu klienta.“
4. V § 2 ods. 5 sa slová „až 3“ nahrádzajú slovami „až 2“.
5. V § 2 ods. 6 sa slová „odseku 6“ nahrádzajú slovami „odseku 5“.
6. [bookmark: _Hlk205301509]V § 3 ods. 2 sa slová „ods. 4“  nahrádzajú slovami „ods. 3“ a  slová „ods. 5“ sa nahrádzajú slovami „ods. 4“.
7. V § 3 ods. 4 sa slová „ods. 6“ nahrádzajú slovami „ods. 5“.
	

Čl. II
	Toto opatrenie nadobúda účinnosť 1. januára 2027.                                                                                                                                 

